৫১তম ফিল্মফেয়ার পুরস্কার

৫১তম ফিল্মফেয়ার পুরস্কার হল দ্য টাইমস গ্রুপ কর্তৃক প্রদত্ত ফিল্মফেয়ার পুরস্কারের ৫১তম বার্ষিক আয়োজন, যার মধ্য দিয়ে ২০০৫ সালে মুক্তিপ্রাপ্ত সেরা হিন্দি চলচ্চিত্রগুলোকে স্বীকৃতি প্রদান করা হয়। এটি ২০০৬ সালের ২৫শে ফেব্রুয়ারি মুম্বইয়ের বান্দ্রা-কারলা কমপ্লেক্সে অনুষ্ঠিত হয়। অনুষ্ঠানটি উপস্থাপনা করেন জাওয়েদ জাফরী। অনুষ্ঠানটি ভারতে সনি এন্টারটেইনমেন্ট টেলিভিশনে সম্প্রচারিত হয়।

এই আসরে পরিণীতা সর্বাধিক ১৩টি মনোনয়ন লাভ করে, এরপর ব্ল্যাক ১১টি মনোনয়ন লাভ করে।

ব্ল্যাক শ্রেষ্ঠ চলচ্চিত্র, শ্রেষ্ঠ চলচ্চিত্র - সমালোচক, শ্রেষ্ঠ পরিচালক (সঞ্জয় লীলা ভন্সালী),  শ্রেষ্ঠ অভিনেতা ও শ্রেষ্ঠ অভিনেতা - সমালোচক (উভয়ই অমিতাভ বচ্চন), শ্রেষ্ঠ অভিনেত্রী - সমালোচক (উভয়ই রানী মুখার্জী), শ্রেষ্ঠ পার্শ্ব অভিনেত্রী (আয়শা কাপুর)-সহ সর্বাধিক ১১টি পুরস্কার লাভ করে ভন্সালীর পরিচালিত পূর্ববর্তী চলচ্চিত্র দেবদাস (২০০২)-এর গড়া রেকর্ডের সাথে যৌথ রেকর্ডে শামিল হয়। এছাড়া আয়শা কাপুর অভিনয় বিভাগে সর্বকনিষ্ঠ মনোনীত ও বিজয়ী হওয়ার রেকর্ড গড়েন।

অমিতাভ বচ্চন ব্ল্যাক ও সরকার চলচ্চিত্রে তার অভিনয়ের জন্য দ্বৈত মনোনয়ন লাভ করেন এবং প্রথমোক্ত চলচ্চিত্রের জন্য পুরস্কার অর্জন করেন। একই রকমভাবে, রানী মুখার্জী ব্ল্যাক ও বান্টি অউর বাবলি চলচ্চিত্রে তার অভিনয়ের জন্য দ্বৈত মনোনয়ন লাভ করেন এবং প্রথমোক্ত চলচ্চিত্রের জন্য পুরস্কার অর্জন করেন।

অনুষ্ঠান
২০০৬ সালের ২৫শে ফেব্রুয়ারি মুম্বইয়ের বান্দ্রা-কারলা কমপ্লেক্সে এই আসর অনুষ্ঠিত হয়। অনুষ্ঠানটি উপস্থাপনা করেন জাওয়েদ জাফরী। হলিউড অভিনেতা উইল স্মিথ এই অনুষ্ঠানে অংশগ্রহণ করেন এবং রানী মুখার্জীর হাতে শ্রেষ্ঠ অভিনেত্রীর পুরস্কার তুলে দেন।

একাধিক পুরস্কার ও মনোনয়ন


নিম্নোক্ত চলচ্চিত্রসমূহ একাধিক মনোনয়ন পেয়েছে:
 মনোনয়ন চলচ্চিত্র ১৩ পরিণীতা ১১ ব্ল্যাক ৮ বান্টি অউর বাবলি ৫ দস ৪ নো এন্ট্রি পেজ থ্রি সরকার ৩ আশিক বনায়া আপনে ইকবাল সালাম নমস্তে ২ অপহরণ ওয়াক্ত: দ্য রেস অ্যাগেইন্স্ট টাইম জহর পহেলি হাজারোঁ খোয়াইশেঁ অ্যায়সি

নিম্নোক্ত চলচ্চিত্রসমূহ একাধিক পুরস্কার অর্জন করেছে:
 জয় চলচ্চিত্র ১১ ব্ল্যাক ৪ পরিণীতা ৩ বান্টি অউর বাবলি ২ হাজারোঁ খোয়াইশেঁ অ্যায়সি

আরও দেখুন
 ২০০৫ সালের হিন্দি চলচ্চিত্রের তালিকা
 ৭ম আইফা পুরস্কার
 ৯ম জি সিনে পুরস্কার
 ১৩তম স্ক্রিন পুরস্কার

তথ্যসূত্র

বহিঃসংযোগ



বিষয়শ্রেণী:বছর অনুযায়ী ফিল্মফেয়ার পুরস্কার
বিষয়শ্রেণী:২০০৬-এর ভারতীয় চলচ্চিত্র পুরস্কার
বিষয়শ্রেণী:ভারতে ২০০৬-এর পুরস্কার